NACIONALINĖ MOKĖJIMO AGENTŪRa
PRIE ŽEMĖS ŪKIO MINISTERIJOS Lietuvos Respublikos žemės ūkio ministerijai	_________________ Nr. _________________	Į _________________ Nr. _________________	2015-10- 2015-10-21 BRK- BR5.2-19364

Biudžetinė įstaiga Duomenys kaupiami ir saugomi Juridinių asmenų registre Kodas 288739270 Blindžių g. 17, 08111 Vilnius Tel. (8 5) 252 6999 Tel. (8 5) 252 6703	Faks. (8 5) 252 6945 El. paštas info@nma.lt http://www.nma.lt A. s. LT357300010000189740 „Swedbank“, AB Kodas 73000

DĖL PASTABŲ TEIKIMO

Išnagrinėję Jūsų 2015 m. spalio 21 d. pateiktą derinti teisės akto projektą „Dėl žemės ūkio ministro 2007 m. balandžio 6 d. įsakymo Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“ pakeitimo“ dėl Lietuvos kaimo plėtros 2007–2013 metų programos administravimo taisyklių, patvirtintų Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“ (toliau – Taisyklės), pakeitimo, teikiame pastabas.

1. Taisyklių I skyriaus „Taisyklėse vartojami sutrumpinimai ir sąvokos“ 3.1 papunktyje nurodytą sutrumpinimą „EB – Europos Bendrija“ siūlome pakeisti į aktualų, t. y. „ES – Europos Sąjunga“, atitinkamai pakeičiant Taisyklių 3.1, 3.29, 197.3.4 ir 243 papunkčius ir juos išdėstant taip:

„3.1. ES – Europos Sąjunga.“;

„3.29 Tinkamos finansuoti išlaidos – įgyvendinant projektą paramos gavėjo faktiškai padarytos būtinos išlaidos, atitinkančios paramos paraiškoje ir (arba) paramos sutartyje, kai tokia sutartis sudaroma, nurodytas sąlygas ir nepažeidžiant ES ir nacionalinių teisės aktų nuostatų (investicinėms priemonėms), Agentūros paramos gavėjams išmokamos paramos lėšos, atitinkančios ES ir nacionalinių teisės aktų nustatytus reikalavimus (kompensacinėms priemonėms).“;

„197.3.4. neužtikrina, kad išlaidos, kurioms finansuoti buvo prašoma paramos, nebūtų finansuojamos iš kitų nacionalinių programų ir ES fondų;“;

„243. Valdymo institucija užtikrina EŽŪFKP reglamentuose nustatytų Programos informavimo ir viešumo reikalavimų laikymąsi – galimų pareiškėjų, ekonominių ir socialinių partnerių, paramos gavėjų bei plačiosios visuomenės informavimą apie Programos teikiamas galimybes, paramos teikimo tvarką, paramos paraiškų tinkamumo ir pirmumo kriterijus, Programos įgyvendinimo rezultatus, ES finansinį įnašą bei vaidmenį įgyvendinant Programą.“

2. Atsižvelgdami į tai, kad Taisyklių 197.1.2 papunktyje numatyti neatitikimai nustatomi ne patikrų metu, siūlome pakeisti šį papunktį ir jį išdėstyti taip:

„197.1.2. jeigu Agentūra nustato, kad išlaidos buvo patirtos pažeidžiant viešųjų pirkimų tvarką, taikoma sankcija, numatyta Sankcijų paramos gavėjams, pažeidusiems pirkimų vykdymo tvarką, taikymo metodikoje, patvirtintoje Agentūros 2013 m. sausio 23 d. įsakymu Nr. BR1-83 „Dėl Sankcijų paramos gavėjams, pažeidusiems pirkimų vykdymo tvarką, taikymo metodikos patvirtinimo“.“

3. Taisyklių 197.1.5 papunktyje numatyta, kad Pareiškėjui ir (arba) paramos gavėjui parama sumažinama, jei jis nevykdo gautos paramos viešinimo:

„197.1.5 0,1 proc. paramos sumos, kai nevykdo gautos paramos viešinimo;“.

Atsižvelgdami į tai, kad šis reikalavimas svarbus ir po paramos išmokėjimo, siūlome analogišką sankciją įtraukti ir tarp paramos susigrąžinimo atvejų, kurie reglamentuojami Taisyklių 197.3 papunktyje.

4. Atsižvelgdami į tai, kad Taisyklių 197.3.10 papunktyje numatyta nuostata yra praktiškai netaikoma, siūlome ją panaikinti.

5. Siekdami didesnio apibrėžtumo ir tikslumo, siūlome pakeisti Taisyklių 197.3.15 papunktį ir jį išdėstyti taip:

„197.3.15. jeigu Agentūra, atlikusi ekspertizę, nustato, kad prekių, paslaugų ar darbų kaina paramos gavėjui, atlikus pirkimus, yra nepagrįstai didelė, susigrąžinama paramos suma, viršijanti ekspertizės išvadoje nurodytų prekių, paslaugų ar darbų vidurkį;“.

6. Atsižvelgdami į tai, jog Taisyklių 197.3.13 papunktyje sankcijos dydis nenumatytas (kaip kad yra 197.1.7 papunktyje: „0,2 proc. paramos sumos, jeigu paramos gavėjas projekto kontrolės metu pagal Agentūros patvirtintą tvarką neatitinka paramos gavėjo paramos paraiškoje nurodytų nustatytų privalomų projekto įgyvendinimo rodiklių reikšmių;“), siūlome patikslinti 197.3.13 papunktį ir jį išdėstyti taip:

„197.3.13. projekto kontrolės metu pagal Agentūros patvirtintą tvarką neatitinka paramos gavėjo paramos paraiškoje nurodytų nustatytų privalomų projekto įgyvendinimo rodiklių reikšmių (taikoma 0,2 proc. paramos sumos dydžio sankcija);“.

7. Kadangi Taisyklių 197.2.9 papunktyje numatyta, kad parama tokiam paramos gavėjui, kuris yra bankrutuojantis arba likviduojamas projekto įgyvendinimo metu neskiriama, o projekto įgyvendinimo metu parama dažnai jau būna išmokėta, siūlome analogišką nuostatą įtvirtinti ir tarp paramos susigrąžinimo atvejų, kurie reglamentuojami Taisyklių 197.3 papunktyje.

Pagarbiai

Direktoriaus pavaduotojas	Tomas Orlickas

Justina Žilinskienė, tel. 250 0401